OSNOVNA ŠKOLA KISTANJE

KISTANJE

KLASA: 112-02/22-01/14

URBROJ:2182-29-01-22-01

Kistanje, 8. prosinca 2022.g.

Na temelju članka 107. Zakona o odgoju i obrazovanju u osnovnoj i srednjoj školi (NN br.: 87/08, 86/09, 92/10, 105/10, 90/11, 16/12, 86/12, 94/13, 152/14, 7/17 i 68/18., 98/19, 64/20), čl. 5, 6 i 7. Pravilnika o zapošljavanju te odredbama Pravilnika o radu Osnovne škole Kistanje, ravnateljica Osnovne škole Kistanje, dana 8. prosinca 2022. godine, raspisuje

***N A T J E Č A J***

***za popunu radnih mjesta:***

**1. *Učitelj/ica razredne nastave*** - na određeno puno radno vrijeme od 40 sati tjedno, 1 izvršitelj/ica

-zamjena za bolovanje

**2. *Stručni suradnik- knjižničar* -**na određeno nepuno radno vrijeme od 20 sati tjedno,

1 izvršitelj/ica

-zamjena za neplaćeni dopust

***Uvjeti:*** prema Zakonu o odgoju i obrazovanju u osnovnoj i srednjoj školi (NN br.: 87/08, 86/09, 92/10, 105/10, 90/11, 16/12, 86/12, 94/13, 152/14, 7/17 i 68/18., 98/19 ) i Pravilniku o odgovarajućoj vrsti obrazovanja učitelja i stručnih suradnika u osnovnoj školi (NN br. 6/2019.).

Uz pisanu i vlastoručno potpisanu prijavu potrebno je  priložiti:

- životopis,

- diplomu – dokaz o stečenoj stručnoj spremi,

- dokaz o državljanstvu,

- uvjerenje nadležnog suda  da se protiv podnositelja prijave ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi, ne starije od dana objave natječaja,

- elektronički zapis ili potvrdu o podacima evidentiranim u matičnoj evidenciji Hrvatskog zavoda za

mirovinsko osiguranje (ne starije od dana objave natječaja).

 Dokumenti se dostavljaju u preslikama koje nije potrebno ovjeravati.

Na natječaj se mogu prijaviti osobe oba spola sukladno članku 13. Zakona o ravnopravnosti spolova

(NN br. 82/08. i 69/17.).

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Kandidati koji se pozivaju na pravo prednosti prilikom zapošljavanja sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN br. 121/2017.), članku 48 f Zakona o zaštiti vojnih i civilnih invalida rata (NN br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03. i 148/13.) i članku 9. Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14. i 39/18.) imaju prednost u odnosu na ostale kandidate, ali samo pod jednakim uvjetima.

Kandidat koji se poziva na pravo prednosti pri zapošljavanju na temelju članka 102. Zakona o pravima hrvatskih branitelja iz Domovinskog rata i članovima njihovih obitelji, dužan je uz prijavu na natječaj priložiti sve dokaze o ispunjavanju traženih uvjeta navedenih u članku 103. Zakona o hrvatskim braniteljima iz Domovinskog rata i članovima njihovih obitelji navedenim na stranicama Ministarstva hrvatskih branitelja: <https://branitelji.gov.hr/zaposljavanje-843/843>, a dodatne informacije o dokazima koji su gore navedeni potražite na sljedećoj poveznici:

<https://gov.hr/moja-uprava/hrvatski-branitelji/zaposljavanje/prednost-pri-zaposljavanju/403>

Kandidati koji su pravodobno dostavili prijavu sa svim prilozima odnosno ispravama i ispunjavaju uvjete natječaja dužni su pristupiti procjeni odnosno vrednovanju prema odredbama Pravilnika o zapošljavanju.

KLASA:003-05/19-01/1, URBROJ:2182/1-12/1-3-01-19-01.

Obavijest o načinu provjere, odnosno testiranju, području provjere, pravnim i drugim izvorima za pripremu kandidata za vrednovanje, vremenu i mjestu održavanja vrednovanja te listi kandidata objavit će se u roku od 8 dana od isteka roka za podnošenje prijava na natječaj, na mrežnoj stranici Osnovne škole Kistanje.

U skladu s Uredbom Europske unije 2016/679 Europskog parlamenta i Vijeća od 17. travnja 2016. godine te Zakona o provedbi opće Uredbe o zaštiti podataka (NN 42/18) prijavom na natječaj osoba daje privolu za prikupljanje i obradu osobnih podataka iz natječajne dokumentacije, a sve u svrhu provedbe natječaja za zapošljavanje.

Rok za podnošenje prijava je osam (8) dana od dana objave natječaja.

Pisane prijave s potrebnom dokumentacijom o ispunjavanju uvjeta iz natječaja dostaviti na adresu škole:

***Osnovna škola Kistanje, Dr. F. Tuđmana 80, 22 305 Kistanje, s naznakom „za natječaj“*** u roku od 8 dana od dana objave natječaja.

Nepotpune i nepravovremeno dostavljene prijave neće se razmatrati.

O rezultatima natječaja kandidati će biti obaviješteni putem web stranice škole u zakonskom roku.

***Ravnateljica:***

*Sanja Marasović Stručić*